PMIndiaData/PMIndiaSum huggingface dataset:
अंधांसाठीच्या टी-20 क्रिकेट विश्वचषक विजेत्या भारतीय संघाने पंतप्रधानांची भेट घेतली

अंधांसाठीच्या टी-20 क्रिकेट विश्वचषक विजेत्या भारतीय संघाच्या सदस्यांनी आज पंतप्रधान नरेंद्र मोदी यांची भेट घेतली. संघाच्या कामगिरीची प्रशंसा करतानाच भविष्यातही अशीच उज्ज्वल कामगिरी करण्याचे आवाहन पंतप्रधानांनी केले. या खेळाडूंची एकाग्रता आणि त्यांच्या विशेष कौशल्याची पंतप्रधानांनी प्रशंसा केली. या खेळाडूंची कामगिरी, दिव्यांगाबरोबरच लाखो लोकांसाठी स्फूर्तिदायी असल्याचे प्रशंसोद्गार पंतप्रधानांनी काढले. संघाच्या सदस्यांनी पंतप्रधानांचे नाव असलेली संघाची जर्सी, स्वाक्षरी केलेली बॅट आणि चेंडू पंतप्रधानांना भेट दिल्यात. पंतप्रधानांनीही स्वाक्षरी केलेली बॅट आणि चेंडू संघाला भेट म्हणून दिला.
दीपक पुनियाचे कांस्य पदक हुकले असले तरी, त्याने सर्वांची मने जिंकली : पंतप्रधान

नवी दिल्ली, 5 ऑगस्ट 2021 दीपक पुनिया ने कांस्य पदकाची लढत थोडक्यात गमावली असली तरीही त्याच्या झुंजार खेळीने त्याने आपल्या सर्वांची मने जिंकली आहेत, अशी प्रतिक्रिया पंतप्रधान नरेंद्र मोदी यांनी दिली आहे. दीपक पुनिया हा खेळासाठीची जिद्द आणि कौशल्याचे ऊर्जाकेंद्र आहे, असेही पंतप्रधान म्हणाले. आपल्या ट्वीटमध्ये ते म्हणाले- " दीपक पुनियाचे कांस्यपदक थोडक्यात हुकले असले तरीही त्याने आपल्या सर्वांची मने जिंकली आहेत.तो जिद्द आणि क्रीडानैपुण्याचे ऊर्जाकेंद्र आहे. त्याच्या पुढच्या वाटचालीसाठी त्याला माझ्या खूप शुभेच्छा !"
तिरुपती येथे नव्या भारतीय विज्ञान शिक्षण आणि संशोधन संस्थेचे कार्यान्वयन

2015-16 या शैक्षिणिक वर्षापासून प्रारंभीच्या 3 वर्षासाठी आंध्र प्रदेशमधे तिरुपती येथे नव्या भारतीय विज्ञान शिक्षण आणि संशोधन संस्थेचे कार्यान्वयन करायला पंतप्रधान नरेंद्र मोदी यांच्या अध्यक्षतेखालील केंद्रीय मंत्रिमंडळाच्या बैठकीत आज मंजूरी देण्यात आली. त्या साठी 137.30 कोटी रुपये खर्च अपेक्षित असून, तात्पुरत्या परिसरातून त्याचे कामकाज चालणार आहे. आंध्र प्रदेश पूनर्गठन अधिनियम 2014 च्या अनुषंगाने तत्कालीन राज्य तेलंगणा आणि आंध्र प्रदेश असे विभाजीत झाल्यामुळे भारत सरकारने भारतीय विज्ञान शिक्षण आणि संशोधन संस्था आंध्र प्रदेशमधे स्थापन करण्याचा निर्णय घेतला आहे. त्यासाठी आंध्र प्रदेश सरकारने तिरुपती येथे 244 एकर जमीन आरक्षित केली आहे.
मेक इन इंडिया सेंटरच्या उद्‌घाटन प्रसंगी, पंतप्रधानांच्या उपस्थितीत सामंजस्य करारांचे आदान-प्रदान

1) ट्वीन स्टार (स्टरलाईट ही भागधारक कंपनी) आणि तैवानच्या AUTRON या तंत्रज्ञान भागीदारासोबत LCD FAB मध्ये गुंतवणूक करणाऱ्या महाराष्ट्र औद्योगिक विकास महामंडळादरम्यान सामंजस्य करार भारतातील हा अश्या प्रकारचा पहिलाच प्रकल्प असेल. या प्रकल्पातील प्रस्तावित गुंतवणूक 20 हजार कोटी रुपयांची असेल. 2) विदर्भातील संत्रा उत्पादक शेतकऱ्यांना आधार देण्यासाठी रस निर्मिती सुविधा उभारण्यासाठी मेसर्स कोका कोला बिव्हरेजेस प्रायव्हेट लिमिटेड, जैन इरीगेशन प्रायव्हेट लिमिटेड आणि महाराष्ट्र सरकारचा कृषी आणि पणन विभाग यांच्यातला सामंजस्य करार. या प्रकल्पामुळे संत्रा उत्पादकांना अधिक किंमत मिळेल आणि उपयुक्त रोजगार निर्मिती होईल. सर्वसाधारपणे प्रत्येकी सरासरी 82 एकर जमीन असणाऱ्या 5 हजार शेतकऱ्यांना या प्रकल्पाचा फायदा होईल. 3) “शेतापासून वस्त्र निर्मिती पर्यंत” या उपक्रमाचा एक भाग म्हणून मेसर्स रेमंड इंडस्ट्रीज आणि महाराष्ट्र औद्योगिक विकास महामंडळा दरम्यान सामंजस्य करार. सूत, कापड आणि वस्त्रनिर्मिती यासाठी चौदाशे कोटी रुपयांची गुंतवणूक करण्यासाठी रेमंड उत्सुक आहे. अमरावती जिल्ह्यातल्या नांदगाव इथे हा प्रकल्प उभारण्यात येईल. या प्रकल्पासाठी विदर्भातील तसंच जिल्ह्यातील शेतकरी आत्महत्यांचं प्रमाण जास्त असणाऱ्या भागातून कापसाची खरेदी करण्यात येईल.
पंतप्रधानांनी कल्याण सिंह यांच्या निधनाप्रसंगी प्रसारमाध्यमांपुढे केलेले निवेदन

नवी दिल्ली, 22 ऑगस्ट 2021 आपल्या सर्वांसाठी हा एक दु:खदायक क्षण आहे. कल्याण सिंह जी यांच्या मातापित्यांनी त्यांचे नाव कल्याण सिंह असे ठेवले होते. त्यांनी अशा प्रकारे आपले जीवन व्यतीत केले, की त्यांच्या आईवडिलांनी त्यांच्या ठेवलेल्या नावाचे त्यांनी सार्थक केले. ते आयुष्यभर लोकांच्या कल्याणासाठी जगले, त्यांनी लोककल्याणाला आपला जीवन-मंत्र बनविला. आणि त्यांनी आपले जीवन भारतीय जनता पार्टी, भारतीय जनसंघ, हे एक संपूर्ण कुटुंबच आहे, अशा एका विचारासाठी, देशाच्या उज्ज्वल भवितव्यासाठी समर्पित केले. कल्याण सिंह जी भारताच्या प्रत्येक कानाकोपऱ्यात विश्वासाचे स्थान बनले होते. ते योग्य निर्णय घेण्यासाठी एक उत्तम उदाहरण बनले होते आणि ते त्यांच्या आयुष्यातील जास्तीत जास्त काळ लोकांच्या कल्याणासाठी नेहमीच प्रयत्नशील राहिले. जेंव्हा जेंव्हा त्यांच्यावर जबाबदारी आली, मग ती आमदार म्हणून असो, सरकारमधील त्यांचे स्थान असो, वा राज्यपालपदाची जबाबदारी असो, नेहमीच प्रत्येकासाठी प्रेरणास्थान राहिले. जनसामान्यांच्या विश्वासाचे प्रतीक राहिले. देशाने एक अमूल्य व्यक्तिमत्व, एक सामर्थ्यशाली नेता गमावला आहे. त्याची भरपाई करण्यासाठी, आम्ही त्यांच्या आदर्शांचे पालन करत, त्यांच्याकडून प्रेरणा घेऊन अधिकाधिक उत्तम कार्य करण्याचा पूर्ण प्रयत्न करु आणि त्यांची स्वप्ने साकार करण्यात आम्ही कोणतीही कमतरता ठेवणार नाही. मी भगवान प्रभू श्रीराम यांच्या चरणी प्रार्थना करतो की, प्रभू श्रीरामांनी कल्याण सिंहजींना त्यांच्या चरणांवर स्थान देण्याची कृपा करावी तसेच हा दुःखद प्रसंग सहन करण्याची शक्ती भगवान राम त्यांच्या परिवाराला देवो. तसेच मी प्रार्थना करतो की देशातील, प्रत्येक दुःखी व्यक्तीचे, जो इथल्या मूल्यांवर, आदर्शांवर, संस्कृतीवर, आणि इथल्या परंपरेवर विश्वास ठेवतो त्याचे सांत्वन प्रभू श्रीराम करतील.
वुहान बचाव कार्याची पंतप्रधानांकडून प्रशंसा

चीनमधील वुहान येथे अडकलेल्या भारतीयांची सुखरूप सुटका करण्याच्या अभियानात सहभागी झालेले एअर इंडिया आणि आरोग्य मंत्रालयाच्या अधिकाऱ्यांची योगदानाची पंतप्रधान नरेंद्र मोदी यांनी प्रशंसा केली आहे. या अभियानात सहभागी झालेल्या सदस्यांना पंतप्रधानांनी एक प्रशंसापत्र जारी केले आहे. नागरी उड्डाण राज्यमंत्री हे प्रशंसा पत्र या अधिकाऱ्यांच्या हाती सुपूर्द करतील. कोरोना विषाणू संसर्गाचे केंद्र असलेल्या वुहान शहरातून एअर इंडियाने आपतकालीन बचावकार्य हाती घेतले होते. वुहान येथील गंभीर परिस्थितीतही एअर इंडियाने दोन बी-747 विमानांमधून एअर इंडिया आणि आरोग्य मंत्रालयाची पथके 31 जानेवारी 2020 रोजी पाठवली होती.
दिवंगत सौ. बलजित कौर तुळशी जी लिखित आणि ‘श्री गुरु गोविंदसिंग जी रचित रामायण’या पुस्तकाची पहिली प्रत पंतप्रधानांना सादर

नवी दिल्ली, 9 जुलै 2021 प्रख्यात विधिज्ञ श्री के.टी.एस. तुळशी जी यांच्या मातोश्री दिवंगत श्रीमती बलजित कौर तुळशी जी लिखित आणि ‘श्री गुरु गोविंदसिंग जी रचित रामायण’ या पुस्तकाची पहिली प्रत पंतप्रधान नरेंद्र मोदी यांना मिळाली. ट्वीट संदेशांमध्ये पंतप्रधान म्हणाले, "प्रख्यात विधिज्ञ श्री. के.टी.एस. तुळशी यांच्या मातोश्री दिवंगत श्रीमती बलजित कौर तुळशी जी लिखित आणि ‘श्री गुरु गोविंदसिंग जी रचित रामायण’ या पुस्तकाची पहिली प्रत मिळाली. आयजीएनसीएने हे पुस्तक प्रकाशित केले आहे. आमच्या संवादा दरम्यान, विद्याविभूषित श्री केटीएस तुळशी जी शीख धर्माच्या उदात्त तत्त्वांबद्दल बोलले आणि गुरबानी शब्दांचे पठण केले. त्यांच्या विचारांनी मी प्रभावित झालो. https://t.co/0R9z836sLi वर या संदर्भात एक ध्वनिमुद्रण उपलब्ध आहे.”
महात्मा गांधी यांचे गृहग्राम पोरबंदर यांच्या निवासस्‍थान जलसंवर्धनाविषयी अनेक गोष्‍ट जाणून, शिकून घेणे  महत्वाचे आहे. या विषयावरील लेख केला सामायिक

पंतप्रधान नरेंद्र मोदी यांनी आज महात्मा गांधींजींच्या पोरबंदर येथील घराच्या रचनेतूनही मिळणा-या शिक्षणाचे महत्व विशद करणारा लेख सामायिक केला आहे ‘मोदी अचिव्ह’ यातील एक ट्विटही पंतप्रधानांनी प्रकाशित केले: “तुम्हा सर्वांना माहीत आहे का, पोरबंदरमधील महात्मा गांधींजींच्या घरामध्ये जलसंधारणासाठी केलेली संरचना एक उत्तम शिकवण देते. ही माहिती तुम्‍हाला रंजक वाटेल. ट्वीट https://www.narendramodi.in/what-gandhi-ji-s-home-in-porbandar-teaches-us-532460”
ओदिशा आणि पूर्व भारताच्या सर्वांगीण विकासासाठी सरकार वचनबद्ध-पंतप्रधान

पंतप्रधानांनी बालनगीरला भेट दिली, ओदिशासाठी 1500 कोटी रुपयांच्या विकास प्रकल्पांचा शुभारंभ झारसुगुडा येथील मल्टि-मोडल लॉजिस्टिक्स पार्क राष्ट्राला समर्पित संपर्क वाढवण्यासाठी सहा रेल्वे प्रकल्पांचे उद्‌घाटन बालनगीर आणि बिचुपली दरम्यान 15 किलोमीटरच्या नवीन रेल्वेमार्गाचे उद्‌घाटन पंतप्रधान नरेंद्र मोदी यांनी आज ओडिशातील बालनगीरला भेट दिली. यावेळी त्यांनी 1500 कोटी रुपयांच्या विविध विकास प्रकल्पांचे उद्‌घाटन आणि पायाभरणी केली. आज सकाळी त्यांचे रायपूर येथील स्वामी विवेकानंद विमानतळावर आगमन झाले आणि त्यानंतर ते बालनगीरसाठी रवाना झाले. झारसुगुडा येथील मल्टिमोडल लॉजिस्टिक्स पार्क त्यांनी राष्ट्राला समर्पित केला. या मल्डिमोडल लॉजिस्टिक पार्कमुळे झारसुगुडा हे प्रमुख लॉजिस्टिक्स केंद्र बनेल. रेल्वे प्रकल्पांना चालना देण्यासाठी त्यांनी 115 कोटी रुपये खर्चाच्या बालनगीर-बिचुपली रेल्वे मार्गाचे उद्‌घाटन केले. ओडिशाच्या जनतेप्रती आपली वचनबद्धता दर्शवताना पंतप्रधान म्हणाले की, गेल्या तीन आठवड्यात हा त्यांचा तिसरा ओदिशा दौरा आहे. बालनगीर रेल्वे यार्डात जमलेल्यांना संबोधित करताना ते म्हणाले की, पूर्व भारत आणि ओदिशाच्या विकासासाठी सरकार नियमितपणे प्रयत्न करत आहे. बालनगीर येथे अनेक विकास प्रकल्पांचा करण्यात आलेला शुभारंभ हे या दिशेने उचललेले पाऊल असल्याचे ते म्हणाले. नागवली नदीवरचा पूल, बारपाली-डुंगरीपाली आणि बालनगीर-देवगांव दरम्यान रेल्वे मार्गाचे दुपदरीकरण आणि झारसुगुडा-विझिनगरम आणि संबलपूर-अंगुलचा 813 कि.मी. मार्गाचे विद्युतीकरण त्यांनी राष्ट्राला समर्पित केले. ओदिशातील सोनेपूर येथील केंद्रीय विद्यालयाची पायाभरणी पंतप्रधानांच्या हस्ते झाली. या विद्यालयासाठी 15.81 कोटी रुपये खर्च अपेक्षित आहे. संपर्क आणि शिक्षणाचे महत्व अधोरेखित करताना पंतप्रधान म्हणाले की शिक्षणामुळे मनुष्यबळ विकास होतो. मात्र संपर्क व्यवस्थेमुळे अशा संसाधनांचे संधीत परिवर्तन होते. सहा रेल्वे प्रकल्पांचे उद्‌घाटन हे संपर्क वाढवण्याच्या आमच्या प्रयत्नांचे प्रतिबिंब आहे. यामुळे लोकांना येण्याजाण्याची सुविधा उपलब्‍ध होईल तसेच उद्योग क्षेत्राला खनिजे लवकर मिळतील आणि शेतकऱ्यांना आपला शेतमाल लांबच्या बाजारपेठांमध्ये नेता येईल आणि यापुढे ओदिशातील नागरिकांचे जीवनमान सुधारेल. संस्कृती आणि वारशाचे जतन करण्याप्रती आपली वचनबद्धता स्पष्ट करत पंतप्रधान म्हणाले की यामुळे सांस्कृतिक संबंध अधिक बळकट होतील आणि राज्यातील पर्यटन संधीत वाढ होईल. गंधहरदी (बौध) येथील नीलमाधव आणि सिद्धेश्वर मंदिराच्या नुतनीकरण आणि जीर्णोद्धाराबद्दल त्यांनी आनंद व्यक्त केला. मोदींनी बालनगीर आणि असुरगड किल्ल्यातील राणीपूर झांरियल स्मारक समूहाच्या नुतनीकरण आणि जीर्णोद्धार कामांचे उद्‌घाटन केले.
उच्च शैक्षणिक संस्थांसाठी प्रवेश परीक्षा घेण्यासाठी राष्ट्रीय परीक्षण संस्थेच्या स्थापनेला केंद्रीय मंत्रिमंडळाची मंजुरी

पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने उच्च शैक्षणिक संस्थांसाठी प्रवेश परीक्षा घेण्यासाठी , भारतीय सोसायटी नोंदणी कायदा, 1860 अंतर्गत नोंदणीकृत सोसायटी म्हणून तसेच स्वायत्त आणि स्वतंत्र प्रमुख परीक्षण संस्था म्हणून राष्ट्रीय परीक्षण संस्थेची स्थापना (एनटीए) करायला मंजुरी दिली आहे. वैशिष्ट्ये: एनटीए सुरूवातीला सध्या सीबीएसईद्वारा घेतल्या जाणाऱ्या प्रवेश परीक्षा घेईल. एनटीए पूर्णपणे सज्ज झाल्यानंतर हळूहळू अन्य परीक्षा घेईल. प्रवेश परीक्षा वर्षातून किमान दोन वेळा ऑनलाइन पद्धतीने घेण्यात येईल, ज्यामुळे उमेदवारांना उत्कृष्ट कामगिरी करण्याची पुरेशी संधी मिळेल. ग्रामीण विद्यार्थ्यांच्या गरजा पूर्ण करण्यासाठी, उपजिल्हा / जिल्हा स्तरावर केंद्रे उभारली जातील आणि शक्यतो विद्यार्थ्यांना प्रत्यक्ष प्रशिक्षण दिले जाईल. रचना : एनटीएच्या अध्यक्षपदी एमएचआरडीद्वारा नियुक्त केलेले प्रसिद्ध शिक्षणतज्ञ असतील. महासंचालक मुख्य कार्यकारी अधिकारी असतील आणि सरकारद्वारा त्यांची नियुक्ती केली जाईल. प्रशासकीय मंडळात वापरकर्ता संस्थांचे सदस्य असतील. महासंचालकांना सहाय्यक म्हणून शिक्षणतज्ज्ञ यांच्या नेतृत्वाखालील 9 जणांचा समावेश असेल. आर्थिक साहाय्य : एनटीएला पहिल्या वर्षी आपले कार्य सुरू करण्यासाठी भारत सरकारकडून 25 कोटी रुपये एक-वेळ अनुदान दिले जाईल. त्यानंतर, ती आर्थिकदृष्ट्या स्वयंपूर्ण होईल. प्रभाव: विविध प्रवेश परीक्षा देणाऱ्या 40 लाख विद्यार्थ्यांना एनटीएच्या स्थापनेमुळे लाभ होईल. सीबीएसई, एआयसीटीई आणि इतर संस्थांना या प्रवेश परीक्षा आयोजित करण्याच्या जबाबदारीतून मुक्त करेल आणि विद्यार्थ्यांची योग्यता, बुद्धिमत्ता आणि समस्या सोडवण्याच्या क्षमतेचे मूल्यांकन करण्यासाठी उच्च विश्वासार्हता, प्रमाणित काठिण्य पातळी आणेल.
पंतप्रधान 16 फेब्रुवारी 2020 रोजी वाराणसीला भेट देणार

पंतप्रधान नरेंद्र मोदी 16 फेब्रुवारी 2020 रोजी वाराणसी या त्यांच्या लोकसभा मतदार संघात भेट देणार आहेत. पंतप्रधान जगद्‌गुरू विश्वराध्य गुरूकूलच्या शतकमहोत्सवी समारंभाच्या समारोप कार्यक्रमात सहभागी होणार आहे. पंतप्रधान मोदी यावेळी श्री सिद्धांत शिखमणी ग्रंथच्या 19 भाषांमधील अनुवादीत आवृत्तींचे प्रकाशन तसेच त्याच्या मोबाईल ॲपचा शुभारंभ करणार आहेत. त्यानंतर नरेंद्र मोदी पंडित दीनदयाल उपाध्याय स्मृती केंद्राचे लोकार्पण करतील. या कार्यक्रमात पंतप्रधान पंडित दीनदयाल उपाध्याय यांच्या 63 फूट उंचीच्या पंचलोह पुतळ्याचे अनावरण करतील. एखाद्या नेत्याचा देशातला हा सर्वात मोठा पुतळा आहे. हा पुतळा पूर्ण करण्यासाठी गेले वर्षभर 200हून अधिक कारागीर दिवस-रात्र काम करत होती. या स्मृती केंद्रात पंडित दीनदयाल उपाध्याय यांच्या जीवनावर आधारित कोरिव काम देखील पाहायला मिळेल. या प्रकल्पावर गेले वर्षभर ओदिशातले सुमारे 30 कारागीर काम करत होते. त्यानंतर पंतप्रधान एका सार्वजनिक कार्यक्रमात 30हून अधिक प्रकल्पांचे लोकार्पण करणार आहेत. यामध्ये काशी हिंदू विश्वविद्यालय (व्हीएचयू) येथील 430 खाटांचे अतिविशेष सरकारी रुग्णालय आणि 74 खाटांचे मनोरुग्णालयाचा समावेश आहे. पंतप्रधान व्हिडिओ लिंकच्या माध्यमातून आयआरसीटीसीच्या महाकाल एक्सप्रेसला हिरवा झेंडा दाखवतील. ही रेल्वे गाडी वाराणसी, उज्जैन आणि ओंकारेश्वर या तीन ज्योतिर्लिंग तीर्थक्षेत्रांना जोडणार आहे. रात्रीचा प्रवास करणारी देशातील ही पहिली खासगी रेल्वे असेल. पंतप्रधान नरेंद्र मोदी ‘काशी एक रुप अनेक’ चे उद्‌घाटन करतील. अमेरिका, इंग्लंड आणि ऑस्ट्रेलियासह जगाच्या विविध देशांमधून आलेल्या ग्राहक आणि कारागिरांशी पंतप्रधान संवाद साधतील. ‘काशी एक रुप अनेक’ हा दोन दिवस चालणारा कार्यक्रम पंडित दीनदयाल उपाध्याय हस्तकला संकुलात आयोजित करण्यात आला आहे. यामध्ये संपूर्ण उत्तर प्रदेशातील वस्तू पाहायला मिळतील.
श्री गुरुनानक देव जी यांच्या प्रकाश पूरब निमित्त पंतप्रधानांनी जनतेला दिल्या शुभेच्छा

नवी दिल्‍ली, 8 नोव्‍हेंबर 2022 पंतप्रधान नरेंद्र मोदी यांनी जनतेला श्री गुरुनानक देव जी यांच्या प्रकाश पूरब निमित्त शुभेच्छा दिल्या आहेत. आपल्या ट्विट संदेशात पंतप्रधान म्हणाले; “श्री गुरुनानक देव जी यांच्या प्रकाश पूरब निमित्त शुभेच्छा. न्याय्य आणि सौहार्दपूर्ण समाज निर्माणाच्या आपल्या प्रयत्नामधे त्यांची उदात्त शिकवण मार्गदर्शन करत राहो.”
पंतप्रधान नरेंद्र मोदी मध्य प्रदेशात 29 मार्च रोजी पंतप्रधान आवास योजना -ग्रामीणच्या  5 लाखांहून अधिक लाभार्थ्यांच्या ‘गृह प्रवेश ’कार्यक्रमात होणार सहभागी

नवी दिल्‍ली, 28 मार्च 2022 मध्य प्रदेशातील पंतप्रधान आवास योजना -ग्रामीणच्या सुमारे 5.21 लाख लाभार्थ्यांच्या ‘गृह प्रवेश’ कार्यक्रमात पंतप्रधान नरेंद्र मोदी 29 मार्च रोजी दुपारी 12:30 वाजता व्हिडीओ कॉन्फरन्सिंगद्वारे सहभागी होणार आहेत. यावेळी पंतप्रधान उपस्थितांना संबोधित करतील. देशातील प्रत्येक गरजू कुटुंबाला सर्व मूलभूत सुविधांसह पक्के घर उपलब्ध व्हावे यासाठी पंतप्रधान सातत्याने प्रयत्नशील असतात. या दिशेने हे आणखी एक पाऊल आहे. उद्या होणाऱ्या सोहळ्यात मध्य प्रदेशातील नवीन घरे शंख, दिवा, फुले आणि रांगोळी यांनी सुशोभित करण्यात येणार असून याप्रसंगी पारंपारिक कार्यक्रमांचेही आयोजन करण्यात आले आहे. मध्य प्रदेशात पंतप्रधान आवास योजना (ग्रामीण) ची अंमलबजावणी अनेक अर्थांनी वैशिष्ट्यपूर्ण ठरली आहे. महिला गवंडीसह हजारो गवंडींना प्रशिक्षण देणे, फ्लाय ऐश विटांचा वापर करणे, याखेरीज प्रकल्पांवरील देखरेख व चांगल्या कार्यान्वयासाठी तंत्रज्ञानाचा वापर, सामग्रीचे केंद्रीकरण, कर्जाची उपलब्धता याद्वारे महिला स्वयं-सहायता गटांचे सक्षमीकरण यासारख्या अनेक नाविन्यपूर्ण बाबी अंमलबजावणीदरम्यान पाहायला मिळत आहे.
सौदी अरेबियामध्ये मेक्काजवळ बस अपघातात मरण पावलेल्यांप्रति पंतप्रधानांकडून शोक व्यक्त

पंतप्रधान नरेंद्र मोदी यांनी सौदी अरेबियामध्ये मेक्काजवळ बस अपघातात मृत्युमुखी पडलेल्यांप्रति दु:ख व्यक्त केले आहे. पंतप्रधान म्हणाले की, ‘सौदी अरेबियात मेक्काजवळ बस अपघात झाल्याच्या वृत्ताने दु:ख झाले. या अपघातात मृत्युमुखी पडलेल्यांच्या कुटुंबियांप्रति शोकसंवेदना. जखमींना लवकर बरे वाटो यासाठी प्रार्थना.’
म्यानमार येथील कलादान मल्टी मोडल ट्रान्झिट प्रकल्पाच्या अंमलबजावणीसाठी सुधारित खर्च अंदाज 2904.04 कोटी रुपये

पंतप्रधान नरेंद्र मोदी यांच्या अध्यक्षतेखाली झालेल्या केंद्रीय मंत्रिमंडळाच्या बैठकीत म्यानमार येथील कलादान मल्टी मोडल ट्रान्झिट प्रकल्पासाठी 2904.04 कोटी रुपयांच्या सुधारित अंदाजित खर्चाला मंजूरी देण्यात आली. या प्रकल्पामुळे भारताच्या ईशान्येकडील राज्यांसाठी पर्यायी मार्ग उपलब्ध होईल ज्याचे या क्षेत्राच्या आर्थिक विकासात योगदान असेल. महत्त्वाचा जोड प्रकल्प असल्यामुळे यामुळे भारत व म्यानमार दरम्यान आर्थिक, वाणिज्यिक व इतर महत्वाचे दुवे जोडले जाणार आहेत. पार्श्वभूमी:- कलादान मल्टी मोडल प्रकल्प हा भारत व म्यानमारने संयुक्तरित्या निर्माण करण्याचा निर्णय घेतला आहे. यामुळे पूर्व भारतातल्या बंदरातून म्यानमारकडील वाहतूक तसेच भारताच्या ईशान्येकडील भागात म्यानमारकडून मालवाहतूक सुलभ होईल. या प्रकल्पामुळे म्यानमारमधील सित्वे बंदर जे भारत-म्यानमार सीमेला जोडले जाणार असून यामुळे भारताच्या ईशान्येकडील क्षेत्रात आर्थिक विकास होईल अशी अपेक्षा आहे. यामुळे सिलिगुडीतून जाणाऱ्या मार्गावरील ताण कमी होईल. या प्रकल्पामुळे भारताचे आर्थिक, वाणिज्यिक आणि इतर महत्वाच्या मुद्यांवर हित जोपासले जाणार आहे. तसेच म्यानमारच्या विकासालाही हातभार लागणार आहे व भारतासोबतच्या आर्थिक संबंधाचांही विकास होईल. हा प्रकल्प राजकीय आणि धोरणात्मकदृष्ट्या महत्वाचा असल्यामुळे भारताने अनुदान सहाय्य देण्याचा निर्णय घेतला आहे. बंदर आणि देशांतर्गत जलमार्ग टर्मिनल (आईडब्ल्यूटी) यासह जलमार्गाच्या घटकांसाठी एप्रिल 2003 मध्ये सविस्तर प्रकल्प अहवाल तयार करणे आणि मार्च 2005 मध्ये रस्ते घटकांसाठी डीपीआर तयार करणे यानंतर रेल्वे मंत्रालयाअंतर्गत सार्वजनिक क्षेत्र उपक्रम मेसर्स राईटस् लिमिटेडने कलादन नदीजवळ सित्त्वे बंदरापासून कलेत्वा (225 कि.मी.) पर्यंत एक जलमार्ग बनवणे आणि त्यानंतर कलेत्वापासून भारत-म्यानमार सीमेपर्यंत (62 किमी) एक रस्तेमार्ग बनवण्याचे सुचवले होते. केंद्रीय मंत्रिमंडळाने मार्च 2008 मध्ये झालेल्या बैठकीत प्रकल्पासाठी 535.91 कोटी रुपये मंजूर केले होते. (Release ID :128699)
भारत आणि जर्मनी यांच्यात सुरक्षा सहकार्याबाबत सामंजस्य करार

भारत आणि जर्मनी यांच्यात सुरक्षा सहकार्य विषयक सामंजस्य कराराला पंतप्रधान नरेंद्र मोदी यांच्या अध्यक्षतेखाली झालेल्या केंद्रीय मंत्रिमंडळाच्या आजच्या बैठकीत पूर्वलक्षी प्रभावानं मान्यता देण्यात आली. या करारामुळे उभय देशातले संबंध अधिक दृढ होणार आहेत. या सामंजस्य करारामुळे माहिती, तज्ञांचा सल्ला, तंत्रज्ञानाच्या आदान-प्रदानाद्वारे या प्रदेशात स्थैर्य आणि शांतता राखण्यासाठी मदत होणार आहे. तसेच दहशतवादाला आळा घालण्याबरोबरच, अंमली पदार्थांची तस्करी आणि सीमावर्ती भागातली गुन्हेगारी रोखण्यासाठीही, माहितीचे आदान-प्रदान उपयुक्त ठरणार आहे. या सामंजस्य करारामुळे भारत आणि जर्मनी यांच्यात सुरक्षा विषयक सहकार्य आणि प्रभाव वाढण्याची अपेक्षा आहे.
पंतप्रधानांनी पुली थेवर यांना वाहिली आज जयंतीदिनी आदरांजली

पंतप्रधान नरेंद्र मोदी यांनी वीर पुली थेवर यांना त्यांच्या जयंतीनिमित्त आदरांजली वाहिली आहे. पंतप्रधानांनी आपल्या ट्विट संदेशात म्हटले आहे; “वीर पुली थेवर यांना जयंतीदिनी मी विनम्र अभिवादन करतो. त्यांचे शौर्य आणि दृढनिश्चय असंख्य लोकांसाठी प्रेरणादायी आहे. ते साम्राज्यवादाचा प्रतिकार करण्यात आघाडीवर होते. ते नेहमीच लोकांसाठी लढले.”
जागतिक व्याघ्र दिनानिमित्त पंतप्रधानांनी सर्व वन्यजीव प्रेमींना दिल्या शुभेच्छा

आंतरराष्ट्रीय व्याघ्र दिनानिमित्त पंतप्रधान नरेंद्र मोदी यांनी सर्व वन्यजीव प्रेमींना विशेषतः जे व्याघ्र संवर्धनासाठी झपाटून काम करत असतात अशा सर्व वन्यप्रेमींना शुभेच्छा दिल्या आहेत. "आज #InternationalTigerDay, निमित्त सर्व वन्यजीव प्रेमींना-विशेषतः जे व्याघ्र संवर्धनासाठी झपाटून काम करत असतात अशा सर्व वन्यप्रेमींना शुभेच्छा ! जगातल्या 70% वाघांचे निवासस्थान असलेल्या या भूमीत त्यांचे संरक्षण-संवर्धन करण्यासाठी आणि व्याघ्र-स्नेही पारिसंस्थेचे जतन करण्याची आमची कटीबद्धता आम्ही पुन्हा एकदा व्यक्त करतो आहोत. भारत 18 राज्यांत पसरलेल्या 51 व्याघ्र राखीव क्षेत्रांची भूमी आहे. 2018 साली झालेल्या व्याघ्र गणनेत वाघांच्या संख्येत वाढ झाल्याचे आढळले आहे. भारताने व्याघ्र संवर्धनाबाबत सेंट पिट्सबर्ग घोषणापत्रानुसार, निश्चित करण्यात आलेले उद्दिष्ट चार वर्षे आधीच पूर्ण केले आहे. भारताच्या व्याघ्र संवर्धन धोरणात स्थानिक समुदायांना या कार्यात सहभागी करुन घेण्यास सर्वोच्च प्राधान्य दिले आहे. निसर्गासोबत सौहार्दपूर्ण सहअस्तित्व ठेवण्याच्या आमच्या प्राचीन परंपरा आणि मूल्यांपासूनही आम्ही प्रेरणा घेतली आहे.", असे पंतप्रधानांनी ट्विट मध्ये म्हंटले आहे.
स्वातंत्र्यसैनिक मंगल पांडे यांच्या जयंतीनिमित्त पंतप्रधानांनी केले अभिवादन

पंतप्रधान नरेंद्र मोदी यांनी स्वातंत्र्यसैनिक मंगल पांडे यांना त्यांच्या जयंतीनिमित्त आदरांजली वाहिली आहे. पंतप्रधानांनी आपल्या ट्वीट संदेशात म्हटले आहे की; "महान मंगल पांडे हे धैर्य आणि दृढनिश्चयाचे महामेरू आहेत.
काकीनाडा इथल्या नौदलाच्या जमिनीवरुन जाणाऱ्या राज्य महामार्गाच्या मार्गात बदल करायला केंद्रीय मंत्रिमंडळाची मान्यता

पंतप्रधान नरेंद्र मोदी यांच्या अध्यक्षतेखाली झालेल्या केंद्रीय मंत्रिमंडळाच्या बैठकीत काकीनाडा येथील नौदल जमिनीवरुन जाणाऱ्या राज्य महामार्ग क्रं. 149 च्या मार्गात बदल करण्याला मंजूरी देण्यात आली. यासंदर्भात पुढीलप्रमाणे निर्णय घेण्यात आले. · काकीनाडा येथील नौदल जमिनीवरुन जाणाऱ्या सध्याच्या महामार्गाखाली असलेली आंध्र प्रदेश सरकारच्या मालकीची असलेली 11.25 एकर जमिन ताब्यात घेणे. · काकीनाडा येथील नौदलाच्या मालकीची 5.23 एकर जमिन आंध्र प्रदेश सरकारला हस्तांतरीत करणे. · आंध्र प्रदेश सरकारला जमिन ताब्यात घेण्यासाठी तसेच पर्यायी रस्ता उभारण्यासाठी नुकसान भरपाई म्हणून 1882.775 लाख रुपयांची नुकसान भरपाई देणे. रस्त्याच्या मार्गात बदल केल्यामुळे अपघात कमी होतील, तसेच नौदल तळावरील सुरक्षेत वाढ होईल आणि जमिन व पाण्यावरील युध्दा बाबतचे प्रशिक्षण देणाऱ्या केंद्राच्या सुरक्षिततेही वाढ होईल.
भारताचे  13 वे उपराष्ट्रपती म्हणून निवड झाल्याबद्दल एम व्यंकय्या नायडू यांचे पंतप्रधानांकडून अभिनंदन

देशाचे 13 वे उपराष्ट्रपती म्हणून निवड झाल्याबद्दल पंतप्रधान नरेंद्र मोदी यांनी श्री. एम. व्यंकय्या नायडू यांचे अभिनंदन केले आहे. भारताचे उपराष्ट्रपती म्हणून निवड झाल्याबद्दल एम. व्यंकय्या नायडू यांचे अभिनंदन. यशस्वी आणि प्रेरणादायी कारकीर्दीसाठी त्यांना, माझ्या शुभेच्छा, असे पंतप्रधानांनी म्हटले आहे. एम. व्यंकय्या नायडू यांच्यासमवेत पक्षात आणि सरकारमध्ये केलेल्या आठवणीनी माझे मन भरून आले आहे. राष्ट्र उभारणीच्या उद्दिष्टासाठी कटिबद्ध राहून, दक्ष आणि समर्पित उपराष्ट्रपती म्हणून एम व्यंकय्या नायडू, राष्ट्राची सेवा करतील असा मला विश्वास आहे.
सीमा सुरक्षा दलाच्या स्थापना दिनाच्या सुवर्ण महोत्सवानिमित्त पंतप्रधानांकडून सर्व जवानांना सलाम

पंतप्रधान नरेंद्र मोदी यांनी सीमा सुरक्षा दलाच्या स्थापना दिनाच्या सुवर्ण महोत्सवानिमित्त सर्व शूर सैनिकांना सलाम केला आहे. ‘सीमा सुरक्षा दलाच्या स्थापना दिनाच्या सुवर्ण महोत्सवानिमित्त दलाच्या सर्व शूर सैनिकांना मी सलाम करतो आणि आपल्या देशाला सुरक्षा प्रदान करण्यामधील त्यांच्या योगदानाचे गर्वाने स्मरण करतो’ असे पंतप्रधान म्हणाले.
पंतप्रधान नरेंद्र मोदी आणि अफगाणिस्तानचे राष्ट्रपती महामहीम मोहम्मद अश्रफ घनी यांच्यात दूरध्वनीवरून संभाषण

पंतप्रधान नरेंद्र मोदी यांनी अफगाणिस्तानचे राष्ट्रपती महामहीम मोहम्मद अश्रफ घनी यांच्याशी आज दूरध्वनीवरून संवाद साधला. हे संभाषण उभय नेते आणि त्यांचे देश यामधील संबंध अधोरेखित करणाऱ्या आपुलकी आणि सौहार्दाचे होते. राष्ट्रपती निवडणुकीच्या प्राथमिक अधिकृत निकालाच्या घोषणेबद्दल पंतप्रधान मोदी यांनी राष्ट्रपती घनी यांचे अभिनंदन केले. अफगाणिस्तानात लोकशाहीची मुळे बळकट करणे आणि अन्य कठीण आव्हानांचा सामना करत निवडणुका यशस्वीपणे पार पाडल्याबद्दल आणि त्यानंतरच्या प्रक्रियेबद्दलही पंतप्रधानांनी अफगाणिस्तानाच्या जनतेची प्रशंसा केली. एकसंध , सार्वभौम, लोकशाही, समृद्ध आणि शांततापूर्ण अफगाणिस्तानशी जवळचा मित्र आणि शेजारी म्हणून भारताच्या प्रतिबद्धतेचा पुनरुच्चार करताना पंतप्रधानांनी अफगाणिस्तानच्या नेतृत्वाखाली, अफगाणच्या मालकीच्या आणि अफगाण नियंत्रित अफगाणिस्तानमधील सर्वसमावेशक शांतता प्रक्रियेला भारताचा तत्वतः पाठिंबा असल्याचे अधोरेखित केले. अफगाणिस्तानचा धोरणात्मक भागीदार म्हणून भारत आपल्या क्षेत्रातील विकास सुनिश्चित करण्यासाठी , सुरक्षा वाढविण्यासाठी आणि दहशतवादाविरुद्ध लढा देण्यासाठी अफगाणिस्तानला दृढ सहकार्य करत राहील, असे त्यांनी नमूद केले. अफगाणिस्तानात लोकशाही आणि विकासाला सातत्याने पाठिंबा दिल्याबद्दल राष्ट्रपती घनी यांनी भारताचे पंतप्रधान, सरकार आणि जनतेचे आभार मानले. दोन्ही देशांमधील सर्वांगीण सहकार्य बळकट करण्याच्या इच्छेवर त्यांनी भर दिला. दोन्ही नेत्यांनी एकमेकांना आगामी नवीन वर्षाच्या शुभेच्छा देखील दिल्या. पंतप्रधानांनी राष्ट्रपती घनी यांना लवकरात लवकर परस्पर सोयीनुसार भारत दौर्यासाठी निमंत्रण दिले. हे निमंत्रण त्यांनी स्वीकारले.
तमिळनाडूचे मुख्यमंत्री म्हणून शपथ घेतल्याबद्दल एम  के. स्टॅलिन यांचे पंतप्रधानांकडून अभिनंदन

नवी दिल्ली, 7 मे 2021 पंतप्रधान नरेंद्र मोदी यांनी एम . के. स्टॅलिन यांचे तमिळनाडूचे मुख्यमंत्री म्हणून शपथ घेतल्याबद्दल अभिनंदन केले आहे. एका ट्विटमध्ये पंतप्रधान म्हणाले : “तामिळनाडूचे मुख्यमंत्री म्हणून शपथ घेतल्याबद्दल एम. के. स्टॅलिन यांचे अभिनंदन.”